भारत ने 2014 के इंचिओन (दक्षिण कोरिया) एशियाई खेलों के फाइनल में पाकिस्तान को हराकर स्वर्ण जीता था और 2020 के तोक्यो ओलंपिक में सीधे प्रवेश के लिए यह उपलब्धि दोहराना चाहेगा। भारत के मुख्य कोच हरेंद्र सिंह टीम के संयोजन से खुश हैं। उन्होंने कहा, ‘‘हमारे खिलाडिय़ों का मिश्रण शानदार है जिन्होंने हाल की प्रतियोगिताओं में अपनी क्षमताएं दिखायी हैं। लेकिन बदकिस्मती से हमें टीम में रमनदीप सिंह के अनुभव की कमी खलेगी क्योंकि हाल में हुए घुटने के ऑपरेशन के कारण वह एशियाई खेलों से दूर रहेंगे।